ପାଟଣା ୧୩/୧୨ଃ କେନ୍ଦୁଝର ଜିଲ୍ଲା ପାଟଣା ରେଞ୍ଜରେ ମାତିଛନ୍ତି ୨୬ ଟିକିଆ ହାତୀପଲ । ୪ ଦିନ ହେବ ଏ ଅଞ୍ଚଳରେ ଆତଙ୍କ ଖେଳାଇଛନ୍ତି ହାତୀପଲ । ବିଳମ୍ବିତ ରାତିରେ ହାତୀପଲ କୁଣ୍ଡୁଳା ମିରିଗିଖୋଜି, ଡୁମୁରିଆ,ମଙ୍ଗଳପୁର ଅଞ୍ଚଳରେ ବ୍ୟାପକ ଧାନ ଫସଲ ନଷ୍ଟ କରି ଅମଳ ପାଇଁ ରଖାଯାଇଥିବା ଧାନ ବିଡା ଖାଇ ନଷ୍ଟ କରିଛନ୍ତି । ଏଥିସହ ହାତୀପଲ ବଡ଼ ନୂଆଗାଁରେ ଦୁଇଟି, ଫୁଲପାହାଡ଼ି ଗ୍ରାମରେ ଗୋଟିଏ, କୁଣ୍ଡୁଳା ଗ୍ରାମରେ ଦୁଇଟି ଘର ଭାଙ୍ଗି ଘର ଭିତରୁ ଧାନ ଚାଉଳ ଖାଇ ନଷ୍ଟ କରିଦେଇଛନ୍ତି ।
ଘରେ ଶୋଇଥିବା ପରିବାର ଲୋକେ ହାତୀ ଆକ୍ରମଣରୁ ଅଳ୍ପକେ ବର୍ତ୍ତିଯାଇଛନ୍ତି । ଏବେ ହାତୀପଲ କୁଣ୍ଡୁଳା ଗାଁ ନିକଟ ଏକ କାଜୁ ଜଙ୍ଗଲ ରେ ଥିବା ବନ ବିଭାଗ ସୂଚନା ଦେଇଥିବା ବେଳେ ଡ଼ାକବାଜି ଯନ୍ତ୍ର ସାହାଯ୍ୟରେ ଲୋକଙ୍କୁ ସଚେତନ କରାଉଛି । ହାତୀପଲଙ୍କ ଆତଙ୍କ ପାଇଁ ଅଞ୍ଚଳବାସୀ ଭୟଭୀତ ଅବସ୍ଥାରେ ରହିଛନ୍ତି ଖୁବ ଶୀଘ୍ର କ୍ଷୟକ୍ଷତି ଆକଳନ କରି କ୍ଷତିପୂରଣ ଦେବା ସହ ହାତୀପଲଙ୍କୁ ଘଉଡାଇବାକୁ ଅଞ୍ଚଳବାସୀ ଦାବି କରିଛନ୍ତି ।
